Генрык Марконі

Ге́нрык (Энры́ка) Марко́ні (, ; ,  — , ) — польскі архітэктар італьянскага паходжання, адзін з найвыдатнейшых і пладавітых польскіх архітэктараў першае паловы XIX стагоддзя.

 Біяграфія 
250px|thumb|Надмагілле Генрыка Марконі на Паванзкоўскіх могілках у Варшаве
Пачатковую адукацыю атрымаў пад кіраўніцтвам бацькі Леандра (1763—1837), пасля ў 1806—1810 навучаўся ва ўніверсітэце і адначасова ў Акадэміі прыгожых мастацтваў у Балонні. Ад 1811 года навучаўся рысунку ў сярэдняй школе ў Луга. У Польшчу быў запрошаны ў 1822 генералам Людвікам Міхалам Пацам дзеля завяршэння палаца ў Даўспудзе. Ад 1827 займаў пасаду ў Аддзеле прамысловасці і гандлю Урадавай камісіі ўнутраных, духоўных спраў і публічнай асветы, а ў 1851—1858 быў прафесарам у Школе прыгожых мастацтваў у Варшаве.

Пахаваны на Паванзкоўскіх могілках у Варшаве, асобна ад жонкі, дачкі і сыноў Генрыка, Яна і Уладзіслава, якія пахаваныя на евангельска-рэфармацкіх могілках.

 Сям'я 
Меў брата Ферантэ.

Ажаніўся з дачкой садоўніка Пацаў Маргарытай з шатландскага роду Хэйтанаў (1807—1884). Жонка была кальвіністкай, некаторыя дзеці выгадаваныя ў кальвінізме, іншыя ў каталіцтве. Дзеці: Карл Антоні (1826—1864, жывапісец), Элеанора Кольберг (1832—1882), Леандра (1834—1919, архітэктар), Генрык (1842—1920, інжынер-тэхнолаг), Ян (1845—1921), Уладзіслаў (1848—1915, архітэктар).

 Найістотнейшыя працы 
 Неарэнесансныя 
 шпіталь Св. Лазара (Варшава, каля 1840, знішчаны 1939—44)
 касцёл Св. Карла Барамеа (Варшава, 1841—43)
 вакзал Варшаўска-венскай чыгункі (Варшава, 1844—45, зруйнаваны 1925—30)
 палац Андрэя Замойскага (Варшава, 1846, знішчаны 1939—44, адбудаваны 1948—50)
 атэль «Еўрапейскі» (Варшава, 1855, знішчаны 1944, адбудаваны 1949—51)
 гмах Крэдытнага земскага таварыства (Варшава, 1856, знішчаны ў 1944, адбудаваны ў 1950 і 1962—71)
 палац Браніцкіх (Варшава, 1853—56, знішчаны ў 1944, адбудаваны ў 1946—49)
 палац Карскіх (Улостаў, 1854—1860)
 касцёл Св. Ганны (Варшава, 1857—70)
 касцёл усіх святых (Варшава, 1859—63)
 Радамская ратуша

 Класіцыстычныя 
 палац Паца ў Варшаве, перабудаваны і разбудаваны з даўняга барочнага палаца Радзівілаў, 1824—28, знішчаны ў 1944, адбудаваны ў 1947—51
 дарыцкая святыня палацава-паркавага ансамблю ў Натоліне (Варшава, 1834)
 санаторый Марконі ў Буську-Здруі (1835)
 палац Велапольскіх у Хробжы (1857—60)
 Блоньская ратуша (1842)
 вадазбор у Саскім агародзе (Варшава, 1852)
 разбудова палаца ў Яблонне (1834—43)
 пошта ў Аўгустове (1828)
 Аўгустоўская ратуша (1835—36, знішчаны ў 1939—44)
 шпіталь Св. Тройцы ў Калішы (1840—41)
 Колская ратуша
 перабудова палаца Касакоўскіх (Варшава)
 вакзал Варшаўска-венскай чыгункі Сасновец-Галоўны
 староства Станіславаўскага павета ў Міньску Мазавецкім (1847—1853)
 касцёл Св. Мікалая Біскупа (Ломна Мазавецкага ваяводства)
 шпіталь Усіх Святых (Велюнь)

 Неагатычныя 
 палац Паца ў Даўспудзе (1820—22, разабраны ў 1867)
 мураваная стайня гончых жарабцоў (Янаў-Падляскі, 1841)
 касцёл Святых апосталаў Пятра і Паўла у Ражанцы (Шчучынскі раён, 1827)
 палац у Канапніцы (Велюнскі павет Лодзьскага ваяводства)
 грабніца Станіслава Косткі Патоцкага і яго жонкі Аляксандры (Вілянаў, 1836)
 праект палаца ў Збуйне (1833)
 Цеханаўская ратуша (1844)
 касцёл апекі Божай Маці (Асянціны, 1845—1855)

 Лісты 
 O porządkach architektonicznych, Warszawa 1828, wyd. 2 1837
 Saggio sugli ordini di architettura, Warszawa 1831
 Zbiór projektów architektonicznych, Warszawa, 1838-42

 Цікавосткі 
 Імем архітэктара названы варшаўскі тэатр, заснаваны ў 2009 таварыствам «Italiani In Polonia» («Італьянцы ў Польшчы»). Тэатр размяшчаецца ў скляпеннях запраектаванага Генрыкам Касцёла ўсіх святых.

 Літаратура 








 Спасылкі 

 Rafał Krajewski. Henryk Marconi (wspomnienie pośmiertne), «Tygodnik Ilustrowany» nr 186, 18.4.1863
 Генрык Марконі на старонцы Warszawa1939.pl 
 Варшавікія

Катэгорыя:Асобы
Катэгорыя:Архітэктары Польшчы
Катэгорыя:Выпускнікі Балонскага ўніверсітэта
Катэгорыя:Нарадзіліся ў Рыме
Катэгорыя:Памерлі ў Варшаве
Катэгорыя:Пахаваныя ў Варшаве